kardosdrur/scandi-wiki huggingface dataset:
Samuel Agba

Samuel Agba (født 12. juni 1986) er en nigeriansk fodboldspiller. 

Han spiller i den Københavnske klub  Ørestadens Helte, som af flere omgange har vundet DAIs Fair-Play pris.

Agba kom til Ørestadens Helte i august 2016.

Agba kom tidligere til  FC Helsingør i sommeren 2012 fra Skovshoved IF.

Klubber 
 FC Helsingør
 Greve Fodbold
 BSV
 Esbjerg fB
 Ølstykke FC
 AB
 Ørestadens Helte

Links 
 
 www.helsingor.fodboldhistorie.dk 

Fodboldspillere fra Nigeria
Fodboldspillere fra Esbjerg fB
Fodboldspillere fra Boldklubben Søllerød-Vedbæk
Fodboldspillere fra FC Helsingør
Fodboldspillere fra Akademisk Boldklub
Fodboldspillere fra Ølstykke FC
Mobisode

Termen mobisode er en sammentrækning af "mobiltelefon" og "episode." En mobisode er et afsnit af en tv-serie lavet specielt til skærmstørrelsen på mobiltelefoner, og er som regel af meget kort varighed; Ca. 1-3 minutter.

Tv-serier
Mobiltelefoner
MacBook

MacBook er en serie bærbare computere lavet af Apple Inc. (Tidligere Apple Computers Inc.). Maskinerne blev introduceret 16. maj 2006. Der er lavet tre modeller af MacBook; to hvide som har afløst iBook G4 og en sort som har afløst PowerBook 12". Hovedforskellen fra den forrige model er, at den nye serie bruger processorer fra Intel hvor iBook og PowerBook bruger PowerPC processorer fra Apple, IBM og Motorola (AIM).
De nye versioner af MacBook, bliver leveret med Mac OS X Snow Leopard (10.6), pre-installeret. De bliver også leveret med den nyeste version af iLife, iLife '11. iLife indeholder en masse kunstneriske programmer: Musikredigering/optagning (GarageBand), filmredigering (iMovie), program til at lave DVD'er (iDVD), program til at lave hjemmesider og sidst, dog ikke mindst, iPhoto, som nok er det program der bruges mest af almindelige brugere.
Samlingen af alle disse programmer gør, at MacBook'en allerede er klar til de fleste ting, lige når den er blevet pakket ud, og startet første gang.

Modeller 
Der produceres for tiden to typer MacBooks:
 MacBook Pro, er en mere avanceret computer - yderligere er computerens "krop", udformet af ét stykke aluminium.
 MacBook Air, er Apple's tidligere tyndeste bærbar (Dråbeform er inspireret fra Sony bærbar). Den er til "folk på farten". Den er lille, og let nok, til at have med overalt.
 MacBook (Retina) (også New MacBook) er Apple's tyndeste og letteste bærbar. Den er til "folk på farten med få krav". Den er desuden så lille at hverken tastatur eller mus er normalt. I stedet for er musen lavet af Apple's nyeste teknologi "Force Touch" (drevet af det såkaldte Taptic Engine). Tastaturet har et lignende system som simulere et tryk vha. "Butterfly"-mekanismen.

Eksterne links 

Apples produktside om MacBook

Kilder 

Bærbare computere
Computere fra Apple
MacBook Pro

MacBook Pro er Apples første bærbare computer med Intel-processor og blev introduceret 10. januar 2006 under Macworld Conference & Expo. Maskinen tager over for Apples tidligere tablet-serie, PowerBook G4. Den leveres i øjeblikket i en 13, 15 og 17" version.
De nuværende modeller 13 og 15" kom i en såkaldte "unibody" version i 2008, dvs. de er fremstillet ud af en alu blok der er fræset, hvilket giver en stærk indpakning som dermed kan gøres tyndere. 17" versionen blev opdateret til "unibody" i januar 2009. Der er et stort indbygget batteri, som giver en driftstid på 8-9 timer.
I april 2010 kom der nye Intel processorer Intel Core i5 og Core i7 i 15 og 17" versionerne. 13" versionen bibeholdt Core 2 Duo processorerne.

MacBook Pro drives af en Core 2 Duo-processor fra Intel.
Intel Core 2 Duo er en processorbrik med to processorer på samme brik. Ifølge Apple er denne maskine 4-5 gange hurtigere end PowerBook G4-serien som den nu har taget over for.

Se også 
 MacBook
 PowerBook
 iBook
 MagSafe
 Mac
 Bærbar computer

Eksterne henvisninger 

Bærbare computere
Computere fra Apple
Icky Thump

Icky Thump er den 6. plade fra den amerikanske blues-rock duo The White Stripes. Pladen udkom i 2007 og indeholder 13 numre.

Spor 
 Icky Thump
 You Dont' What Love Is (You Just Do As Your Told)
 300 M.P.H. Torrential Outpour Blues
 Conquest
 Bone Broke
 Prickly Thorn, But Sweetly Worn
 St. Andrew (This Battle Is In The Air)
 Little Cream Soda
 Rag And Bone
 I'm Slowly Turning Into You
 A Martyr For My Love For you
 Catch Hell Blues
 Effect And Cause

Eksterne henvisninger 
 

Album fra 2007
White Stripes-album
Jomfrukloster

Et Jomfrukloster eller Frøkenkloster er en verdslig stiftelse i modsætning til munke- og nonneklostrene. Bortset fra boligfællesskabet har jomfruklostrene ikke mange lighedspunkter med middelalderens klostervæsen.

Jomfruklostrene, eller frøkenklostrene, blev oprettet i Danmark efter udenlandsk forbillede i tiden efter 1660. Der er tale om stiftelser med boliger for ugifte døtre og undertiden enker af adelsstanden eller de højere rangklasser. Baggrunden var, at der var et overskud af kvinder indenfor de højere rangklasser, og da et ægteskab med en mand fra en lavere rangklasse var udelukket, kunne en plads på et jomfrukloster være et alternativ. Faderen skulle lægge et vist beløb om året, for at en datter kunne få en plads. Samtidig hjalp klosterstiftelsen også selv med frøkenernes økonomi, idet der oftest var tilknyttet et gods til stiftelsen, som kunne give et afkast.

Et ophold på jomfrukloster var ikke nødvendigvis for livstid. Frøkenerne kunne godt være forlovede, når de var indskrevet i klostret. Men de måtte naturligvis forlade klostret ved indgåelse af ægteskab.

Danske jomfruklostre 
 Støvringgård fra 1735
 Brødrene Petersens Jomfrukloster
 Gisselfeld Adelige Jomfrukloster. Oprettet 1755.
 Maribo 1556-1621 
 Odense Adelige Jomfrukloster. Oprettet 1716.
 Roskilde Adelige Jomfrukloster. Oprettet 1699.
 Støvringgaard Jomfrukloster. Oprettet 1745.
 Vallø Adelige Jomfrukloster. Oprettet 1737.
 Vemmetofte Adelige Jomfrukloster. Oprettet 1735.
 Aastrup Jomfrukloster. Oprettet 1886.
 Det Grevelige Dannemandske Stift Aastrup
 Estvadgård var 1745-1804 et jomfrukloster. 
 Sankt Johannes Adelige Frøkenkloster i Slesvig.

Noter 

Bygninger, konstruktioner og anlæg
Bispebjerg Hospital

Bispebjerg Hospital er i dag slået sammen med Frederiksberg Hospital og hedder Bispebjerg og Frederiksberg Hospital (ofte forkortet BFH). Hospitalet ligger i bydelen Bispebjerg i København og hører under Region Hovedstaden. Bispebjerg Hospital blev indviet 19. september 1913, og har i dag 3.000 medarbejdere.

Hospitalet er områdehospital for planlægningsområdet Byen, der omfatter Frederiksberg og størstedelen af Københavns Kommune med i alt ca. 400.000 borgere.. Desuden indgår det i samarbejdet Københavns Universitetshospital. 1. januar 2012 blev Bispebjerg Hospital administrativt fusioneret med Frederiksberg Hospital.

Sygehusapotek 
En afdeling af sygehusapoteket Region Hovedstadens Apotek er beliggende på Bispebjerg og Frederiksberg Hospital. Hospitalsapotekets personale leverer bl.a. medicin og andre farmaceutiske ydelser til Bispebjerg og Frederiksberg Hospital.

Forskning 
Forskningsmiljøerne på Bispebjerg og Frederiksberg Hospital omfatter flere faggrupper, som forsker i mange specialområder. Lige fra hvordan man kan behandle og forebygge sygdomme ved at udnytte idrætsfolks tilpasningsevne, til hvordan man kan forhindre hudkræft, fremkaldt af sollyset.

Specialiserede funktioner 
Hospitalet varetager mere specialiserede funktioner som for eksempel udredning af patienter med lungekræft for i alt ca. 860.000 borgere inden for planlægningsområderne Syd og Byen. Og inden for hjertebehandling udfører hospitalet KAG undersøgelser og pacemaker implantater i samarbejde med Rigshospitalet.
Desuden findes en stor hudafdeling på hospitalet, der har en større forskningsaktivitet

Akkreditering af Bispebjerg Hospital 
Bispebjerg Hospital er i 2002, 2005, 2008 og 2011 blevet akkrediteret ved Joint Commission International (JCI) samt i 2012 ved Den Danske Kvalitetsmodel (DDKM), og lever således op til et international kvalitetsniveau for hospitaler.

Kilder

Fodnoter

Eksterne henvisninger 

 Officiel hjemmeside for Bispebjerg Hospital

Hospitaler i Region Hovedstaden
Universitetshospitaler
Hospital
Martin Nyrop
Etableret i 1913
MacBook Air

MacBook Air er en serie af ultralette Macintosh-computere fra Apple Inc.. Den første model blev introduceret af Steve Jobs ved Macworld Conference & Expo den 15. januar 2008. Serien er generelt opfattet som blandt de tyndeste computere på markedet. Den nyeste model er blot 0,3 cm. tyk på det tyndeste sted, og måler 1,7 cm. på det tykkeste.

Beskrivelse 
For at reducere maskinens størrelse og vægt fjernede Apples ingeniører en del egenskaber som længe har været standard på deres bærbare computere. Brugere kan købe en ekstern USB SuperDrive, eller bruge den indbyggede software som kaldes Remote Disc for at få adgang til den optiske station på en anden maskine. Det er også Apples første bærbare computer siden den oprindelige iBook som mangler en FireWire-port. Den mangler også Ethernet-udgang, men det er muligt at købe en ekstern enhed som giver Ethernet-tilgang via USB.
Maskinen har det magnetiske låsesystem fra de nu udgåede hvide plastik MacBooks og aluminiumskarosseri som MacBook Pro. Styrefladen har mulighed for at udføre såkaldte Multi-touch-bevægelser, akkurat som iPhone, noget som er en forbedring i forhold til styrefladen på tidligere bærbare computere fra Apple.

"Verdens tyndeste" 
De første MacBook Airs blev af Apple Inc. kaldt i en pressemeddelelse for "verdens tyndeste bærbare computer. Dette skete på trods for at der var blevet produceret maskiner som var lidt tyndere, bl.a. HP/Mitsubishi Pedion i 1997 og Toshiba Portege 2000.
Dog har disse aldrig være masseproduceret.

Remote disc 
MacBook Air kan trådløst få tilgang til en optisk station på en anden Mac eller Windows PC som har installeret programmet Remote Disc, på denne måde kan software som ligger på en CD eller DVD installeres. Systemprogrammet som følger med maskinen på DVD kan også reinstalleres på denne måde. Remote Disc støtter opstart over netværket, så at MacBook Air kan starte fra installations-DVD'en selv om den er i en anden computers optiske station.

Reparationer 
I modsætning til Apples andre bærbare computere, har ikke MacBook Air nogen dele som sådan kan skiftes af brugeren selv. Harddisken, internhukommelsen og batteriet er forseglet i maskinen. Derfor kræver det specielle skruetrækkere og viden om opbygningen af Macbook Air, for at udskifte nogle dele.

Eksterne henvisninger 

 Apple – MacBook Air

Se også 
 MacBook
 MacBook Pro

Bærbare computere
Computere fra Apple
Kroghenlund

Kroghenlund er en hovedgård, hvis historie går tilbage til 1798.

I 1798 oprettede Stie Tønsberg Schøller von Krogh af en parcel af Løjtved Gods en ny hovedgård, som han navngav efter sig selv: Kroghenlund. 
Von Krogh påbegyndte opførslen af en avlsgård med en stort anlagt hovedbygning i stil med Hagenskov. Kroghenlund blev imidlertidig solgt i 1806 til Hans Clausen, Chris. Jereniassen, Mads Christensen og Frederik Juul, som nedrev den knap færdiggjorte hovedbygning og i stedet opførte den nuværende mere beskedne hovedbygning.

Kroghenlund er beliggende ca. 13 km nordvest for Svendborg i Stenstrup Sogn, Sunds Herred, Svendborg Kommune. Den nuværende hovedbygning er opført i 1807.

Kroghenlund Gods er i dag på 288 hektar med Sivkærgård.

Ejere af Kroghenlund 

 (1798-1806) Stie Tønsberg Schøller von Krogh
 (1806-1807) Konsortium: Hans Clausen, Chris. Jereniassen, Mads Christensen, Frederik Juul
 (1807-1816) Hans Clausen
 (1816-1825) Enke Karen, født Knudsdatter
 (1825-1853) Rasmus Langkilde
 (1853-1884) Enke Dorethea Helene, født Lollesgaard
 (1884-1888) Rasmus Theodor Langkilde
 (1888-1902) Ivar Alexander Munck Hviid 
 (1902) Kreditforeningen for Fyn
 (1902-1909) A. Harreschau 
 (1909-1942) Hans Hansen 
 (1942-1972) Hans L. Hansen
 (1972-2019) Albert Hansen
(2019-) Hans William Falck Hansen

Eksterne henvisninger 
 Kroghenlund
Kroghenlund på Fynhistorie.dk

Herregårde i Svendborg Kommune
Herregårde i Svendborg Amt
Fredede slotte og herregårde i Danmark
Sellin

Sellin er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Østersøbadebyen Sellin er beliggende øst for den skovbevoksede højderyg Granitz ved forbindelsen til halvøen Mönchgut på den sydøstlige del af Rügen. Sellin udgør sammen med Binz og Göhren, de vigtigste badesteder på øen.

Landsbyer og bebyggelser 
 Altensien
 Moritzdorf
 Neuensien
 Seedorf

Byer i Mecklenburg-Vorpommern
Byer i Kreis Vorpommern-Rügen
Storbritanniens nationer efter areal

Den følgende tabel over Storbritanniens nationer efter areal, hvor områderne er inddelt efter regionerne i England.

Se også 
Storbritanniens nationer efter befolkning

Referencer 

Englands regioner
Storbritanniens nationer efter befolkning

En tabel over Storbritanniens nationer (og engelske regioner) efter befolkning, taget fra "United Kingdom Census 2001":

kilde: the 2001 census

Se også 
Storbritanniens nationer efter areal

Englands regioner
Javier Grillo-Marxuach

Javier "Javi" Grillo-Marxuach (født 28. oktober 1969 i San Juan, Puerto Rico) er manuskriptforfatter og tv-producer, bedst kendt for sit arbejde på den amerikanske tv-serie Lost, omend han også har arbejdet på andre serier som Heksene fra Warren Manor og Law and Order: Special Victims Unit.

Eksterne henvisninger 

 

Manuskriptforfattere på Lost
Manuskriptforfattere fra USA
Tv-producenter fra USA
Tv-personligheder fra USA
Dave (Lost)

"Dave" er det 42. afsnit af tv-serien Lost. Episoden blev instrueret af Jack Bender og skrevet af Edward Kitsis & Adam Horowitz. Det blev første gang udsendt 5. april 2006, og karakteren Hugo "Hurley" Reyes vises i afsnittets flashbacks.

Handling

Libby hjælper Hurley, da han tror øen har en mærkelig effekt på ham, og Lockes teori om det er skæbnen vakler når han får ny information fra den nye luge.

Eksterne henvisninger 
 

Afsnit af Lost (sæson 2)
Stephanie Wilson

Stephanie Diana Wilson (født 27. september 1966) er NASA astronaut og har har fløjet to rumfærgemissioner. Hun har været ansat som primær kommunikator med besætninger på rummissioner i "Mission Control". Før NASA var hun Ingeniør for en virksomhed der producerede Titan IV raketter.

Eksterne henvisninger 

 Biografi af Stephanie Wilson NASA 

Astronauter fra USA
Puls (musikprogram)

Puls var et musikprogram, der blev vist på TV 2 fra 1995-1999.

Programmet blev sendt fra mandag til lørdag med forskellige værter og temaer.

Værter 

Følgende har været faste værter på PULS:

 Louise Stenius: Drømmesengen
 Axel Boisen
 Tina Bilsbo
 Marie Louise Wille: Marie Louises organismes univers og Montage mitt Popcorn und Spaß.
 Jacob Duus: Montage mitt Popcorn und Spaß.
 Kristian 'Krede' Pedersen: Kredes Køkken
 Bob Anders: Bobs Pop Postbox
 Henrik Balling: Hitlisten
 Signe Lindkvist
 Jonas Gülstorff
 Barbara Topsøe-Rothenborg
 Mads Lindemann

Listen er ikke udtømmende.

Tv-programmer fra TV 2 Danmark
Kultur i 1990
Musikprogrammer på TV fra Danmark
Danske tv-serier fra 1990'erne
Lukrets

Titus Lucretius Carus eller på dansk Lukrets (født ca. 99 f.Kr., død ca. 55 f.Kr.) var en romersk epikuræisk digter. Hans eneste kendte værk er det episk filosofiske digt om epikuræismen De Rerum Natura ("Om verdens natur/naturen/tingenes natur").

Biografi 
Man kender kun lidt til Lukrets' liv; han var enten ven eller klient af den romerske digter Gaius Memmius, til hvem han dedikerede De Rerum Natura.

I et brev fra Cicero til broderen Quintus fra februar 54 f.Kr. står: "Lukrets' digte er, ligesom du skriver: De viser mange glimt af geni og viser store evner." Tilsyneladende havde både Cicero og hans bror læst De Rerum Natura omkring februar 54 f.Kr. Digtets udformning viser dog, at det sandsynligvis blev udgivet uden en afsluttende korrektur, muligvis på grund af forfatterens død. Det kunne betyde, at han døde inden.

Om tingenes natur 
Lukrets er forfatter til det didaktiske epos De rerum natura, "Om verdens natur" i seks bøger (7415 vers). Det er en naturhistorie, der tager udgangspunkt i den opfattelse, at alt er opbygget af atomer, at sjælen er dødelig og at guderne ikke kan blande sig i menneskenes liv. Lukrets vil på den måde fjerne menneskets frygt for døden og gudernes vilkårlighed.

Forbilledet er filosoffen Epikur, der skrev Peri physeōs, "Om naturen" i 37 bøger, men dette værk kendes kun ufuldstændigt (fra herculanske papyri), og Lukrets er derfor vores vigtigste kilde til Epikurs filosofi.

Kilder 
 Dansk oversættelse ved Ellen A. Madsen og Erik H. Madsen, Om verdens natur, (Det Lille Forlag 1998).

Eksterne henvisninger 

 Projekt Gutenberg On The Nature Of Things (oversat til engelsk)

 MS GKS 211 2° ("Schedae Gottorpienses") (digital faksimile af håndskrift fra 9. årh. med De rerum natura lib. I & II.1-456 på Det Kongelige Bibliotek)

Digtere fra Romerriget
Filosoffer fra Romerriget
Let It Bleed (Rolling Stones)

"Let It Bleed" er en sang fra rock ‘n’ roll bandet The Rolling Stones. Den blev skrevet af Mick Jagger og Keith Richards, og den udkom på albummet fra 1969 Let It Bleed.

Teksten handlede for det meste om sex og stoffer, og det kunne være årsagen til hvorfor den aldrig blev udgivet som en single.

Til indspilning af dette nummer sang Jagger . Da The Stones ikke havde fundet en afløser for Brian Jones, spillede Richards både den akustiske og slide guitar på nummeret, mens Bill Wyman spillede autoharpe . 
Den "sjette Stone" Ian Stewart spillede klaver på dette nummer (hans eneste på dette album) . 

Denne sang findes udover på dette album også på More Hot Rocks, og live albummet Stripped.

Eksterne henvisninger 

Officiel tekst
Hør The Rolling Stones ”Let It Bleed”
tekst og info om ”Let It Bleed”

Fodnote 

Rolling Stones-sange
Tibullus

Albius Tibullus eller (på dansk) Tibul (født ca. 55 f.Kr., død 19 f.Kr.) var en romersk elegiker.

Tibul kom fra en velhavende ridderfamilie, men mistede det meste af hans ejendom under borgerkrigene. Han fulgte med sin velynder Messalla på dennes felttog til Lilleasien i 31 f.Kr. Han tog dog kun modvilligt med, da han havde en kæreste, Delia (pseudonym for Plania) i Rom. Undervejs blev han syg og måtte blive tilbage på Korfu, og da han vendte tilbage til Rom, fandt han, at hans kæreste havde giftet med en anden og rigere bejler. Denne biografi er sluttet ud af Tibuls egen digtning, og det er usikkert, i hvilket omfang man kan overføre den på den historiske Tibul.

Hans digte, der foreligger i to bøger, hører til den romerske kærlighedselegi, som også blev dyrket af hans samtidige Properts og Ovid. Hvor disses elegier især har elskerinderne Cynthia og Corinna som genstand, er det hos Tibul Delia, som digtværket drejer sig om. Forholdet til Delia går dog i stykker i slutningen af 1. bog, og 2. bog præsenterer en ny elskerinde ved navn Nemesis (som den græske hævngudinde).

Et udvalg af Tibul er oversat til dansk af Axel Juel (i Kærligheden og Freden, Gyldendal 1942).

Referencer 

Digtere fra Romerriget
Latinske forfattere
Tjek fødsels- og dødsår
Antroposofisk Selskab

Antroposofisk Selskab er en stiftelse, der er baseret på den filosofi og livsanskuelse, som udspringer af Rudolf Steiners åndsforskning. 

Foreningen blev grundlagt i nytåret 1912/13, da stifteren og åndsforskeren Rudolf Steiner brød med Det Teosofiske Samfund. Teosofien er en ældre okkult bevægelse og i dag inspiration for mange ny-religiøse grupper.

Antroposofisk Selskab og den menneskeopfattelse, som er et særkende blandt bevægelsens medlemmer, har givet inspiration til adskillige praktiske felter såsom lægevirksomhed, biodynamisk landbrug, fødemiddelproduktion, skoleuddannelse, skolehjem, social virksomhed, bevægelseskunst, Merkur Andelskasse m.m.

Selskabet er tilknyttet Højskolen for Åndsvidenskab i Dornach ved Basel i Schweiz.

Der findes afdelinger af Antroposofisk Selskab i hele verden. Den danske afdeling har ca. 650 medlemmer, mens bevægelsen på verdensplan kan tælle ca. 50.000 medlemmer.

Antroposofisk Selskab Danmark udgiver tidsskriftet Antroposofi, som udkommer 5 gange årligt.

Eksterne kilder/henvisninger 
 Antroposofisk Selskab i Danmark
 Organisationens internationale hjemmeside 

Foreninger fra Danmark
Esoterik
Elegi

Elegi (græsk ἐλεγεῖα, elegeia, egtl. "klagesang") er en form for lyrisk digtning i den græske og romerske litteratur, kendetegnet ved det elegiske distikon.

Indholdet kan være moralsk eller sentimentalt. Elegien kunne bruges til alle former for lejlighedsdigtning, men var især populær til gravdigte og kærlighedsdigte. 

Heraf kommer i nyere tid en anden, afledt betydning: klagesang eller melankolsk digt, som ikke nødvendigvis er skrevet med elegiske distika. 

I Danmark blev elegien dyrket i det 19. århundrede af bl.a. Adam Oehlenschlæger. 

Selvom begrebet normalt betegner en digtform, så har forfatteren Johannes V. Jensen benyttet begrebet til novellen Olivia Marianne der i den første udgave bag titlen "Olivia Marianne, Eksotisk Elegi".

Henvisninger 

Litteratur
Poesi
Skælskør Skole

Skælskør Skole ligger i den vestsjællandsk by Skælskør i Slagelse kommune. Skælskør Skole ligger i det centrale Skælskør mellem nor og fjord tæt ved kirken og sejlklubben. Skolen har i september 2002 ligget på dette sted i 100 år. Skolen har elever fra 0. til 9. klasse, med tilknyttet SFO for de yngste elever.

Skoleleder Jimi Willesen og viceskoleleder Poul Kjær Sørensen. juni2018. 

Skolen har pr 2010 332 elever, fordelt på 175 drenge og 157 piger.

Eksterne henvisninger
Skælskør skoles hjemmeside

Folkeskoler
Skole
Bøgelunde

Bøgelunde er en lille landsby, beliggende 9 km øst for Skælskør, i Sønder Bjerge Sogn, indtil 2007 i Skælskør Kommune og efter 2007 i Slagelse Kommune.

Eksterne henvisninger 
 Information om Bøgelunde på www.erikpetersen.be.

Lokaliteter i Slagelse Kommune
Smartboard

Et SmartBoard er en interaktiv tavle, men kun én af to board, hvor tavleoverfladen er trykfølsom. Dette betyder, at man kan klikke/tegne/skrive på boardet, og derved er uafhængig af diverse penne og andet "værktøj".

Fordelene ved anvendelse af Smartbord i undervisningen er mange, men én af dem, er den vidensdelingsplatform, som er tilgængelig for alle. Der kræves dog, at man opretter sig som bruger, men det er gratis, og herefter er der adgang til mange undervisningsmoduler udarbejdet og afprøvet af andre undervisere. Det eneste, der reelt kræves, er, at man har installeret smartboards notebook-software.

SmartBoard'et kan også bruges til at vise diasshows på, så man er fri for at hente en projektor hver gang eller man bliver helt fri for den kedelige planche, man så ofte har set. SmartBoardet kan også bruges til at se film på, f.eks. klip fra YouTube eller dvdfilm.

Uddannelsesteknologi
Smarte enheder
Eggeslevmagle Skole

Eggeslevmagle skole er en folkeskole beliggende i den østlige del af Skælskør tæt på byens industrikvarter. Skolen blev indviet i januar 1960 og er bygget for skoleelever i Eggeslevmagle Sogn. Byen Eggeslevmagle ligger ca. 5kilometer væk. 

Skolens første leder var Hother Andersen. Nuværende skoleleder er John Larsen, viceskoleinspektør er Kirsten Clausen og afdelingsleder Matin Meier. Skolen har ca. 760 elever.

Eksterne henvisninger 
Officiel hjemmeside 

Folkeskoler
Bygninger, konstruktioner og anlæg i Skælskør
Nationale test

Nationale test er et evalueringssystem til lærerne i de enkelte fag. Systemet blev indført i den danske folkeskole i skoleåret 2006-07.

Eleverne testes i
Dansk/læsning i 2., 4., 6. og 8. klasse
Matematik i 3. og 6. klasse
Fysik/kemi i 8. klasse.

Der har været en del tekniske problemer under afviklingen af de nationale test, hvilket har resulteret i en del utilfredshed med testene (UVM Pressemeddelelse den 17. september 2007). Det er vigtigt, at de tekniske problemer løses, hvis testene skal virke efter hensigten.

Litteratur 
 

Prøver
Folkeskolen
Arløse

Arløse ligger på Sydsjælland og er en lille landsby under Førslev Sogn mellem Sandved og Fuglebjerg. Byen hører til Næstved Kommune i Region Sjælland. Landskabet omkring byen er præget af forholdsvis fladt markterræn. Landsbyen ligger i et forholdsvis tyndt befolket landområde med mange gårde. 

Arløse har et aktivt landsbylav med egen hjemmeside.

Eksterne henvisninger 
 Arløse Landsbylaug
 Landsbyhistorier fra Arløse 

Lokaliteter i Næstved Kommune